**ДОГОВОР ЗА ВЪЗЛАГАНЕ НА ОБЩЕСТВЕНА ПОРЪЧКА**

**№ ………………………………**

Днес, ……………………, в гр. София, между:

НАЦИОНАЛЕН СТАТИСТИЧЕСКИ ИНСТИТУТ, с адрес: гр. София 1038, ул. Панайот Волов № 2, с БУЛСТАТ 000695146, представляван от Сергей Цветарски – председател, наричан по-долу за краткост „ВЪЗЛОЖИТЕЛ” от една страна и от друга,

„………………………………………………………..“, със седалище и адрес на управление: ……………………………………, ЕИК..................................., представлявано от................................, наричано по-долу за краткост „ИЗПЪЛНИТЕЛ”,

на основание чл. 194 от Закона за обществените поръчки и Протокол № …………….…........2017 г. на Възложителя за определяне на изпълнител по обществена поръчка с предмет: *„****Предоставяне на комплексна услуга за осигуряване на среда за разпечатване, размножаване и сканиране за нуждите на Националния статистически институт***, се сключи настоящият договор за следното:

**I. ПРЕДМЕТ НА ДОГОВОРА**

Чл.1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да предостави под наем на Възложителя нови и неупотребявани хардуерни устройства и софтуер, подробно описани в Техническото и ценово предложение на ИЗПЪЛНИТЕЛЯ (Приложение 1 към договора), при условията и изискванията, описани в Техническата спецификация на ВЪЗЛОЖИТЕЛЯ (Приложение 2 към договора), и осигури сервизната им поддръжка и ремонт, включително с консумативи за целия срок на договора.

(2) ИЗПЪЛНИТЕЛЯТ извършва доставката и внедряването на хардуерните устройства и софтуер на адреса на Възложителя, посочен в техническата спецификация в срок от 20 (двадесет) работни дни от сключване на настоящия договор. След извършване на доставката и внедряването се подписва двустранен приемо-предавателен протокол между ИЗПЪЛНИТЕЛЯ и съответния представител на ВЪЗЛОЖИТЕЛЯ.

(3) Доставката и внедряването включва:

1. инсталирането, конфигурирането и тестването на хардуерните устройства;
2. инсталирането, конфигурирането и тестването на софтуера за управление на средата за печат, размножаване и сканиране;
3. инсталирането, конфигурирането и тестването на необходимите драйвери на 50 (петдесет) персонални компютъра.

**II. СРОК.**

Чл.2. Настоящият договор се сключва за срок от 1 (една) година, считано от датата на сключването му.

**III. ЦЕНА И НАЧИН НА ПЛАЩАНЕ**

Чл.3. (1) ВЪЗЛОЖИТЕЛЯТ заплаща на ИЗПЪЛНИТЕЛЯ месечна наемна цена за ползваните устройства в размер на …….. лв. (………… лв.) без вкл. ДДС или ….. (……… лева) лева с вкл. ДДС, в която са включени както следва:

1. Цена за наем на месец на един брой устройство от тип 1 в размер на ….. (……… лева) лева без вкл. ДДС или ….. (……… лева) лева с вкл. ДДС;

2. Цена за наем на месец на три броя устройства от тип 2 в размер на ….. (……… лева) лева без вкл. ДДС или ….. (……… лева) лева с вкл. ДДС;

3. Цена за наем на месец на шестнадесет броя устройства от тип 3 в размер на ….. (……… лева) лева без вкл. ДДС или ….. (……… лева) лева с вкл. ДДС;

4. Цена за наем на месец на един брой устройство от тип 4 в размер на ….. (……… лева) лева без вкл. ДДС или ….. (……… лева) лева с вкл. ДДС;

5. Цена за наем на месец на шест броя принтери за индивидуално ползване в размер от тип 1 на ….. (……… лева) лева без вкл. ДДС или ….. (……… лева) лева с вкл. ДДС;

(2) Общата наемна цена за целия срок на договора е в размер на …….. лв. (………… лв.) без вкл. ДДС или ….. (……… лева) лева с вкл. ДДС и се формира от сбора на цените по ал. 1, съгласно Техническото и ценово предложение на ИЗПЪЛНИТЕЛЯ (Приложение 1 към договора).

(3) ВЪЗЛОЖИТЕЛЯТ заплаща ежемесечно на ИЗПЪЛНИТЕЛЯ наемната цена по чл. 3, ал. 1 заедно с цената на действително отпечатаните/копираните страници по единични цени за черно-бяла страница А4 в размер на …….. лв. (………… лв.) без вкл. ДДС или ….. (……… лева) лева с вкл. ДДС и единични цени за цветна страница А4 в размер на …….. лв. (………… лв.) без вкл. ДДС или ….. (……… лева) лева с вкл. ДДС. В края на всеки месец от представител на ИЗПЪЛНИТЕЛЯ и представител на ВЪЗЛОЖИТЕЛЯ се съставя и подписва приемо-предавателен протокол, в който се описват общия брой действително отпечатани страници, засечени по показанията на техническите устройства и/или софтуера за управление на средата за печат, размножаване и сканиране.

(4) Плащането на цената по ал. 3 се извършва по банков път на посочената от ИЗПЪЛНИТЕЛЯ сметка в срок от 10 работни дни след изтичане на съответния месец, срещу представена фактура от ИЗПЪЛНИТЕЛЯ и приемо-предавателен протокол.

(5) Сроковете за плащане спират да текат, когато ИЗПЪЛНИТЕЛЯТ бъде уведомен, че фактурата му не може да бъде платена, тъй като сумата не е дължима поради липсващи и/или некоректни придружителни документи или наличие на доказателства, че разходът не е правомерен. ИЗПЪЛНИТЕЛЯТ трябва да даде разяснения, да направи изменения или представи допълнителна информация в срок до 5 (пет) дни след като бъде уведомен за това. Периодът за плащане продължава да тече от датата, на която ВЪЗЛОЖИТЕЛЯТ получи правилно оформена фактура или поисканите разяснения, корекции или допълнителна информация.

(6) В случай на промяна в сметката на ИЗПЪЛНИТЕЛЯ, същият уведомява ВЪЗЛОЖИТЕЛЯ писмено в срок от 3 (три) работни дни от датата на промяната.

(7) ВЪЗЛОЖИТЕЛЯТ не дължи каквото и да е плащане при никакви условия извън стойността по ал. 1.

Чл.4. (1) Плащането ще се извърши с платежно нареждане по следната сметка на ИЗПЪЛНИТЕЛЯ:

IBAN сметка:

BIC код на банката: ……………………….

Банка: …………………………………………….

Град/клон/офис: …………………

Адрес на банката…………………………………..

**ІV. ПРАВА И ЗАДЪЛЖЕНИЯ НА СТРАНИТЕ**

Чл.5. (1) ВЪЗЛОЖИТЕЛЯТ има право:

1. Да получи хардуерните устройства в срока и при условията, договорени между страните, включително да ползва услугата по неговата поддръжка за срока на договора;

2. Да осъществява контрол по изпълнението относно качество, количества и др. във всеки момент от изпълнението на договора, без с това да пречи на ИЗПЪЛНИТЕЛЯ;

3. На рекламация на доставените по договора хардуерни устройства за качествени несъответствия при условията на настоящия договор;

4. Да развали договора едностранно в случай, че ИЗПЪЛНИТЕЛЯТ не осъществи предмета на договора, съгласно изискванията на Възложителя;

(2) ВЪЗЛОЖИТЕЛЯТ се задължава:

1. Да заплати цената по чл. 3 ал. 1 от настоящия договор съгласно уговорения между страните начин на плащане;

2. Да информира ИЗПЪЛНИТЕЛЯ за всички пречки, възникващи в хода на изпълнението на работата, както и да оказва съдействие на ИЗПЪЛНИТЕЛЯ при изпълнение на предмета на настоящата обществена поръчка;

3. Да определи лице, което да осъществява връзката с ИЗПЪЛНИТЕЛЯ.

4. При поискване – да предостави на ИЗПЪЛНИТЕЛЯ дистанционен достъп до софтуера за осигуряване на средата за печат, размножаване и сканиране.

Чл.6. (1) ИЗПЪЛНИТЕЛЯТ има право при точно изпълнение на предмета на договора да получи уговореното възнаграждение в посочените срокове.

(2) ИЗПЪЛНИТЕЛЯТ се задължава:

1. Да изпълни поръчката, съгласно договореното и да упражнява всичките си права, с оглед защита интересите на ВЪЗЛОЖИТЕЛЯ;

2. Без съгласието на ВЪЗЛОЖИТЕЛЯ да не предоставя документи и информация на трети лица относно изпълнението на договора;

3. Да осигури за своя сметка превоз, както и материали, аксесоари и др. необходими за пълно комплектоване и успешно изпълнение на договора. Разходите за всички видове консумативи, с изключение на хартията, са за сметка на ИЗПЪЛНИТЕЛЯ;

4. Да определи конкретните лица, които ще организират и реализират доставките на адреса на НСИ и ще подпишат приемо-предавателните протоколи;

5. Да уведоми с писмено известие ВЪЗЛОЖИТЕЛЯ за спиране на изпълнението на договора поради непреодолима сила в срок от три дни от настъпването ѝ;

6. Да замени повредено или некачествено хардуерно устройство с еквивалентно или по-добро в срок до 2 (два) работни дни от подписване на двустранен протокол за установяване повредата;

7. Да се яви за констатиране на повредата след съобщение по факс, телефон, писмено или чрез електронна поща от страна на ВЪЗЛОЖИТЕЛЯ.

(3) Времето за реакция е 4 (четири) часа при заявяване на повреда от 09.00 до 13.00 ч. в работни дни, или следващия работен ден, когато заявката е направена след 13.00 часа.

8. Да отстрани повредата на място или в свой сервиз, или да подмени повреденото хардуерно устройство с оборотно, заредено с консумативи (в готовност за работа) до отстраняване на повредата.Техниката се транспортира за сметка на ИЗПЪЛНИТЕЛЯ до сервизната база и обратно;

9. Да изготвя протокол за всяка извършена ремонтна дейност и вложени резервни части (с прилагане на сервизни карти), който следва да се предоставя на ВЪЗЛОЖИТЕЛЯ, подписан от упълномощени от него в съответните поделения лица и от сервизния инженер и да съдържа: имената на специалистите, извършили ремонта; причината за повредата; вложените резервни части;

10. Да поддържа картотека от сервизни карти за отчетност на услугата (сервизната карта е документ, съдържащ всички атрибути на ремонтираното техническо средство, заявената и установената повреда, вложените резервни части и извършените услуги);

11. Да отговаря за действията и постъпките на своите служители при изпълнение на договора като носи пълна имуществена отговорност в случай на повредено от негови служители оборудване като вината и щетите се установяват с едностранно подписан от трима служители на ВЪЗЛОЖИТЕЛЯ протокол;

12. Всички транспортните разходи, свързани с изпълнението на договора, да са за негова сметка;

14. Да осигури конфигуриране на хардуерните устройства и софтуера така, че да получава известия за всички анормални състояния – повреда, привършване на консуматив, прекъсната свързаност и др.

15. Да взема мерки за своевременна подмяна на консумативи и повредени части/модули за спазване на посочените по-горе срокове.

**V. ПРИЕМАНЕ НА РАБОТАТА**

Чл. 7. При доставката и внедряването се извършва външен оглед и проверка на техническите характеристики на доставеното оборудване от съответния служител на ВЪЗЛОЖИТЕЛЯ в присъствието на представител на ИЗПЪЛНИТЕЛЯ и се изготвя двустранен преимо-предавателен протокол за приемането му.

Чл. 8. (1) Представителите на ВЪЗЛОЖИТЕЛЯ могат да откажат да приемат изпълнението, когато е налице частично неизпълнение на Договора или лошо изпълнение на отделни задължения по договора от страна на ИЗПЪЛНИТЕЛЯ. В този случай те предлагат на ВЪЗЛОЖИТЕЛЯ да бъде удържан процент от стойността на плащането.

(2) Когато представителите на ВЪЗЛОЖИТЕЛЯ по ал. 1 дадат становище, че следва да се удържи част от окончателното плащане, поради неизпълнение на задълженията по договора, тя посочва кое задължение не е изпълнено, каква е формата на неизпълнение и какъв е точният размер на удръжката в лева.

(3) При своята дейност представителите на ВЪЗЛОЖИТЕЛЯ може да искат писмени обосновки, допълнителни доказателства и информация относно всички факти и обстоятелства от ИЗПЪЛНИТЕЛЯ по настоящия договор.

**VI. ГАРАНЦИЯ ЗА ИЗПЪЛНЕНИЕ**

Чл. 9. ВЪЗЛОЖИТЕЛЯТ не изисква от ИЗПЪЛНИТЕЛЯ гаранция за изпълнение на договора.

**VIІ. ОТГОВОРНОСТ И НЕУСТОЙКИ**

Чл.10. При забавяне доставката на оборудването, ИЗПЪЛНИТЕЛЯТ дължи и неустойка в размер на 5 % (пет процента) от стойността на месечната наемна такса за всеки просрочен ден.

Чл. 11. (1) При забавяне доставката на оборудването продължило повече от 14 (четиринадесет) дни ВЪЗЛОЖИТЕЛЯТ има право едностранно да прекрати договора и да търси обезщетение за пропуснати ползи и претърпени вреди.

(2) При неизпълнение на друго срочно задължение по договора или при отклонение от договорените ангажименти, свързани с изпълнението на настоящия договор, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 5 % (пет на сто) на ден от дължимата наемна месечна такса.

(3) Ако недостатъците са толкова съществени, че доставените устройства са негодни за ползване, ВЪЗЛОЖИТЕЛЯТ може едностранно да развали договора и да иска възстановяване на даденото по него.

Чл. 12. Изплащането на неустойки не лишава ВЪЗЛОЖИТЕЛЯТ да търси обезщетение за вреди и пропуснати ползи над уговорения размер на общо основание.

**VIІІ. ПРЕКРАТЯВАНЕ И РАЗВАЛЯНЕ НА ДОГОВОРА**

Чл. 13. (1) Договорът се прекратява с изпълнението му.

(2) Освен в случая на ал. 1, договорът може да бъде прекратен:

1. по взаимно съгласие между страните, изразено в писмена форма;

2. едностранно от ВЪЗЛОЖИТЕЛЯ след изпращане на 7-дневно предизвестие при неизпълнение на задълженията по договора от страна на ИЗПЪЛНИТЕЛЯ.

3. при настъпване на обективна невъзможност за изпълнение на възложената работа, като това следва да се докаже от страната, която твърди, че такава невъзможност е налице;

(3) ВЪЗЛОЖИТЕЛЯТ може да развали договора при условията на чл. 87 от ЗЗД в случай, че ИЗПЪЛНИТЕЛЯТ не осъществи доставката в срока и при условията на настоящия договор.

**ІX. НЕПРЕОДОЛИМА СИЛА**

Чл. 14. Непреодолима сила е всяка непредвидима изключителна ситуация или събитие, което е извън контрола на страните и не позволява на една от тях да изпълни задълженията си по договора, възникването му не може да се отдаде на грешка или небрежност от тяхна страна (или от страна на техните изпълнители, представители или служители) и не може да се преодолее при полагане на дължимата грижа.

Чл. 15. (1) Непреодолима сила не представляват недостатъци в офис оборудването или материалите или закъснения в предоставянето им, трудови спорове, стачки или финансови затруднения.

(2) Страните не отговарят за нарушение на задълженията си по договора, ако не са в състояние да ги изпълняват поради възникване на непреодолима сила.

(3) Без да се засягат разпоредбите на раздел VIІІ „Прекратяване и разваляне на договора“, страната, засегната от непреодолима сила, е длъжна да уведоми незабавно другата страна за възникването на извънредно обстоятелство, като посочи характера, вероятната продължителност и предвидимите последици от възникването му, както и да предприеме всички необходими мерки за ограничаване до минимум на възможните вредни последици.

(4) След отпадане на обстоятелства от извънреден характер, които се определят като непреодолимата сила, страната, която е дала известието по ал. 2, в тридневен срок писмено с известие уведомява другата страна за възобновяване на изпълнението на договора.

(5) Ако след изтичане на срока по ал. 5, страната, която е дала уведомление по ал. 3, не даде известие за възобновяване на изпълнението на договора, втората страна писмено с известие уведомява, че са налице основанията за възобновяване на изпълнението и иска от първата страна да даде известие за възобновяване на изпълнението, като определя и срок за това, който не може да е по-кратък от три дни.

(6) Ако и след изтичане на срока, определен в известието по ал. 6 страната, която е дала уведомлението по ал. 3, не възобнови изпълнението на договора, изправната страна има право да прекрати договора.

**X. ДРУГИ УСЛОВИЯ**

**Чл. 16.** Място на изпълнение – гр. София п.к. 1038, ул. „Панайот Волов“ № 2.

**Чл. 17.** Всички съобщения, уведомления и цялата кореспонденция между страните се извършва в писмена форма. Писмената форма включва и кореспонденция чрез служебните електронни адреси на упълномощените лица по договора.

Чл. 18. Страните по настоящия договор не могат да го променят или допълват, освен в случаите предвидени в ЗОП.

Чл. 19. Страните по настоящия договор ще решават споровете, възникнали в процеса на изпълнението му и изпълнението на договорните клаузи по взаимно съгласие и с писмени споразумения, а при непостигане на съгласие въпросът ще се отнася за решаване пред съда.

Чл. 20. За неуредените в този договор въпроси, се прилагат разпоредбите на действащото българско законодателство. При непостигане на съгласие въпросът се отнася за решаване пред съда по реда на ГПК.

**Чл. 21.** ВЪЗЛОЖИТЕЛЯТ определя следните лица във връзка с изпълнението на задълженията и упражняването на правата по този договор:

* … – тел. …, моб. тел. …, e-mail: ...@NSI.bg, адрес: гр. София, ул. „Панайот Волов“ № 2;
* … – тел. …, моб. тел. …, e-mail: ...@NSI.bg, адрес: гр. София, ул. „Панайот Волов“ № 2;

**Чл. 22.** ИЗПЪЛНИТЕЛЯТ определя следните лица във връзка с изпълнението на задълженията и упражняването на правата по този договор:

… – тел. …, моб. тел. …, e-mail: ...@….… , адрес: гр. София, …;

**Чл. 23.** ИЗПЪЛНИТЕЛЯТ определя следните лица, адреси и телефони за заявяване на повреди и проблеми на техническите средства по чл.1:

… – тел. …, моб. тел. …, e-mail: ...@ ….…, адрес: гр. София, …;

**Чл. 24.** При промяна на лицата за контакт, адреси и телефони от страна на ВЪЗЛОЖИТЕЛЯ или ИЗПЪЛНИТЕЛЯ, същите са длъжни да уведомят писмено другата страна с новите данни и лица за кореспонденция.

Настоящият договор се сключи в два еднообразни екземпляра – един за ИЗПЪЛНИТЕЛЯ и един за ВЪЗЛОЖИТЕЛЯ и съдържа следните документи (приложения), като неразделна част от него:

1. Техническо и ценово предложение на ИЗПЪЛНИТЕЛЯ

2. Техническа спецификация на ВЪЗЛОЖИТЕЛЯ

|  |  |
| --- | --- |
| **ЗА ВЪЗЛОЖИТЕЛ:**  Сергей Цветарски  председател | **ЗА ИЗПЪЛНИТЕЛ:**  **………………………………** |
|  |  |